GiliGold/VAD_KnessetCorpus huggingface dataset:
<עובד חורי: אני לא יודע כמה את יודעת, אבל אני רואה את הבורות שלכם.
יעל גרמן: זו היתה החלטה של הממשלה הקודמת.
<עובד חורי: זה מטורף.
<עובד חורי: 112 מיליון שקל למימון מעונות מגיל 0 עד גיל 3, 600 שקל, לא לפי מבחן הכנסה.
<עובד חורי: כלומר הילדה שלי או הנכד שלי, שגם בתקווה, הוא צריך לרשום את הנכד שלי למעון - יעשו לו מבחן הכנסה מגיל 0 עד גיל 3, ואז מינימום היא תשלם 2,500 שקל.
<עובד חורי: אבל אצלם עד 18:00 בערב מסובסד ב-600 שקל.
<עובד חורי: אז אין לך שמץ מושג מה אתם מקשקשים.
<עובד חורי: ואתה פה מדבר אתי על פליטים.
יעל גרמן: אני לא חושבת שאתה צריך להרשות.
יעל גרמן: אני לא מוכנה שכך תדבר.
יעל גרמן: אני יודעת את החומר הזה טוב מאוד.
<עובד חורי: את לא מכירה.
יואב בן צור: עובד, סליחה.
יואב בן צור: אני לא מוכן שבוועדה יתבטאו כלפי חברי כנסת באופן כזה.
יעל גרמן: לא רק כלפי חברי כנסת; כלפי אף אחד.
<עובד חורי: סליחה.
<עובד חורי: הם טועים.
יואב בן צור: יש לך דקה.
<עובד חורי: אספר לכם מה המצב בדרום תל-אביב, שכל אחד ישאל את עצמו שאלה – איך יכול להיות, הרי האפיון שלהם, שזה מהגרי עבודה.
<עובד חורי: אתה רואה ש-90%, לפי הנתונים שלכם – לא שלי – זה חבר'ה צעירים – 18, 25, 30.
<עובד חורי: גברים.
<עובד חורי: זה אפיון של מהגרי עבודה.
<עובד חורי: עצם העובדה שאתם עשיתם פה חוקים שימנע את זה שישלחו כסף לארץ מוצאם.
<עובד חורי: אתה מספר לי סיפורים של פליט.
<עובד חורי: איזה פליט שולח כסף למדינה שממנה הוא ברח?
<עובד חורי: הרי פליט בהגדרה, בחוק הבין-לאומי – יש איום על חייך.
<עובד חורי: לא שאין לך בית, לא שאשתך בגדה בך, לא שאין לך מה לאכול.
<עובד חורי: פליט – יש איום על חייך.
<עובד חורי: איך יכול להיות שכל האריתריאים, שאתה טוען שהם פליטים, שולחים כסף לאריתריאה?
יעל גרמן: כי יש להם משפחה.
<עובד חורי: אז השלטון רוצה לקחת את החיים שלהם, אבל את הכסף שלהם הוא לא ייקח.
<עובד חורי: וואלה, תאמיני לי, זה פליט לוקסוס.
<עובד חורי: זה פליט מהגר עבודה.
<עובד חורי: לכן ממשלת אריתריאה, האינטרס שלהם שהם יישארו פה, כי הם משלמים פה מס, ותגיד שאני טועה – הם משלמים פה מס לשגרירות, שהכסף שהם שולחים לשם אכן יעבור לשם, ויגיע למשפחתם.
<עובד חורי: אז אני מסתכל פה.
<עובד חורי: אתם המצאתם לי אחות.
<עובד חורי: אין לי אחות.
<עובד חורי: ועכשיו סיפרתם על אחותי, שיש לה בעל ויש לה ילדים.
<עובד חורי: אבל אין לי אחות.
<עובד חורי: יש פה בורות וגזענות.
<עובד חורי: אגיד לך מאיפה זה בא.
<עובד חורי: כולם לוקחים את המסתננים, מהגרי העבודה מאפריקה, כמקשה אחת.
<עובד חורי: כל מי שנראה כהה עור, מבחינת הרשות, מבחינת המדינה, נראה להם – הוא כהה עור?
<עובד חורי: הוא פליט, הוא מבקש.
<עובד חורי: באפריקה יש עשרות מדינות.
<עובד חורי: יש אתיופים ביניהם.
<עובד חורי: מה המניעה שמדינת ישראל תיקח את האתיופים, ותחזיר אותם לאתיופיה?
<עובד חורי: היא לא עושה את זה.
יואב בן צור: מי שאתיופיה – מגרשים.
קריאה: החוק בישראל מאפשר לגרש כל מי שאין לו- - -
יואב בן צור: סליחה, אתה לא עונה.
יואב בן צור: עמרי חן.
<עמרי חן: אני רוצה לפנות לגברת המכובדת, באנגלית.
יואב בן צור: אתה יכול לפנות אליה בעברית, ויתרגמו לה אחר כך.
יואב בן צור: עמרי חן, סטודנטים למען דרום תל-אביב.
<עמרי חן: אין בעיה.
<עמרי חן: אני רוצה להתייחס לדברים שלה, כי זה חשוב.
<עמרי חן: חלק מהבעיה כזאת היא זריית חול, שאנשים באים ומספרים דברים שהם לא בדיוק מדויקים.
<עמרי חן: אם הגענו למצב שממשלת גרמניה וממשלת שבדיה מגרשות פליטים, מהגרי עבודה – קחו את זה איך שאתם רוצים – משטחם, ואף אחד לא מודאג מזה, ופתאום באים ומספרים שהסוכנות של האו"ם לפליטים מודאגת ממה שקורה במדינת ישראל – אני מאוד מופתע.
<עמרי חן: ההפרש בין 20 חודשים ל-12 חודשים, שכולכם פה כאן מבטלים אותם, הוא מה שמדאיג את האנשים, שכשמגרשים אנשים אחרים ממדינות אחרות – אנחנו מדברים כאן, וחברי הכנסת הנכבדים מהמחנה הציוני דיברו כאן על זה שיש בעיה.
<עמרי חן: הבעיה כאן היא אחרת – שאנחנו יושבים כאן, והרשות המחוקקת של מדינת ישראל יושבת כאן ודנה בסוגיות של מה היא יכולה ומה היא לא יכולה לעשות, כי החוק הזה לא יעבור, כי עונים כאן ליונתן יעקובוביץ- אי-אפשר להעביר את הדבר הזה, מהסיבה הפשוטה, שהוא מייד ייפסל.
<עמרי חן: בג"ץ הוא לא אקטיבי.
<עמרי חן: אנשים צריכים להגיש עתירה כדי שבג"ץ יתייחס לזה.
<עמרי חן: לא ייתכן שתגידו מלכתחילה לאנשים בתשובה, כשהם באים להעביר תיקון חוק – לא, בג"ץ לא יאשר את זה – בואו לא נעשה את זה.
<עמרי חן: יש רשות מחוקקת, יש רשות שופטת, יש ביניהן הפרדה.
<עמרי חן: אני חושש שלפעמים הבעיה האמתית כאן היא שאנשים שוכחים את ההפרדה הזאת, ואנחנו מגעים למצב שאנחנו יושבים פה- - -
יואב בן צור: אני מקווה שאתה לא נאיבי.
<עמרי חן: חסרת כוח לטפל בציבור שבחר אתכם.
<עמרי חן: אנחנו מדברים כאן על ענייניים שהם לא חוקתיים.
<עמרי חן: אין לישראל חוקה, פעם אחרונה שבדקתי.
<עמרי חן: אני לא משפטן.
<עמרי חן: אתה עורך דין.
<עמרי חן: אולי אתה תגיד לי.
<עמרי חן: יש חוקי יסוד.
<עמרי חן: חוקי יסוד אינם חוקה.
יעל כהן-פארן: אבל ההתייחסות אליהם - כאל חוקה.
<עמרי חן: היא חלק ממדיניות של אקטיביזם שיפוטי, שלא כולם חייבים להסכים אתו.
<עמרי חן: עוד נקודה מאוד חשובה שיש לדבר עליה – אריתריאה היא מדינה שגם שיגרה לוויינים לחלל, מדינה שגם האו"ם כבר לא מתייחס לכל מי שיוצא ממנה, כמאוים.
<עמרי חן: אנחנו מדברים כאן על איום שבעיקר נובע מעניין של שירות צבאי.
<עמרי חן: אני לא מאמין שכל פעם צריך להזכיר את הדברים האלה.
<עמרי חן: רוב המדינות לא מגדירות אותם כפליטים באופן אוטומטי.
<עמרי חן: הם נדרשים להגיש מעמד לפליט.
<עמרי חן: מי שלא עושה את זה אינו מוגדר באופן מיידי כפליט, ואני לא מבין למה אנחנו מתייחסים אליו ככזה.
<עמרי חן: בסופו של דבר מי שפליט אמתי כאן, בבתים שלהם, הם אנשי דרום תל-אביב, שלא מסוגלים להסתובב ברחוב.
יואב בן צור: ד"ה אייל יעקובסון, סגן ראש מינהל רפואה.
<איל יעקבסון: שלום.
<איל יעקבסון: אני רוצה רק להאיר אספקט צר אבל חשוב של הטיפול והביטוח הרפואי של הפליטים.
<איל יעקבסון: כאשר הם שוהים במרכז חולות, הם מקבלים טיפול רפואי במימון המדינה ובאחריות משרד הבריאות, ללא השתתפות - - - מקבלים טיפול מלא.
<איל יעקבסון: לפני שהם נכנסים לחולות - חלק מהם או חלקם הגדול הם אנשים עובדים, שמקבלים ביטוח רפואי מהמעסיק שלהם.
<איל יעקבסון: כאשר הם נמצאים בחולות, הביטוח הזה מפסיק, וכשהם יוצאים מחולות, אם היה להם מצב רפואי קודם, או הוא התגלה בחולות או היה קודם, הוא הופך להיות מצב רפואי קודם, שלא יהיה מכוסה אם הם יקבלו ביטוח רפואי חדש אם יחזרו לעבוד.
<איל יעקבסון: זה יוצר בעיה מאוד חמורה לאנשים, כי אין להם ביטוח רפואי אפקטיבי, יש להם בעיות רפואיות- - -
<תומר רוזנר: אתה יכול לומר לנו בוודאות שהאנשים שמקבלים ביטוח רפואי מהמעסיק – אשמח לשמוע את עמדת משרד המשפטים, איך מבטחים עבודה לא חוקית.
<עובד חורי: גם בפנסיה מופרש כסף.
<תומר רוזנר: אשמח לשמוע את עמדת המפקח על הביטוח, אם הוא מאשר.
<עובד חורי: אנשים לא יודעים על מה מדברים פה.
יואב בן צור: משרד המשפטים.
קריאה: אני מעדיפה לחכות לאביטל.
יואב בן צור: נחזור להקראת החוק ונשמע את ההסתייגויות.
<שונית לוי שחר: הצעת חוק למניעת הסתננות (עבירות ושיפוט) (תיקון מס' 5 והוראת שעה), התשע"ו–2016.
<שונית לוי שחר: תיקון סעיף 32ד – הוראת שעה.
<שונית לוי שחר: 1.
<שונית לוי שחר: בחוק למניעת הסתננות (עבירות ושיפוט), התשי"ד–1954‏ (להלן – החוק העיקרי), בסעיף 32ד, במקום סעיף קטן (א) יבוא: (א) מצא ממונה ביקורת הגבולות כי יש קושי, מכל סוג שהוא, בביצוע גירושו של מסתנן למדינת מוצאו, רשאי הוא להורות כי המסתנן ישהה במרכז שהייה עד לגירושו מישראל, עד ליציאתו ממנה או עד למועד אחר שיקבע, אך לא יותר מתקופת 12 החודשים האמורה בסעיף 32כא (בפרק זה – הוראת שהייה).
<שונית לוי שחר: 2.
<שונית לוי שחר: במקום סעיף 32כא לחוק העיקרי יבוא: תקופת השהייה המרבית במרכז.
<שונית לוי שחר: 32כא (א) מסתנן לא ישהה במרכז שהייה מכוח הוראת שהייה יותר מ-12 חודשים.
<שונית לוי שחר: (ב) לעניין חישוב תקופת השהייה של מסתנן במרכז, כאמור בסעיף קטן (א) – (1) לא יראו תקופה שבה נעדר המסתנן ממרכז השהייה בלא שקיבל אישור לכך לפי סעיף 32ח(ג) או בניגוד לתנאי הוראת השהייה שהוצאה לו, כתקופה שבה שהה במרכז; (2) יראו תקופה שבה נעדר המסתנן ממרכז השהייה בשל העברתו למשמורת בצו לפי סעיף 32כ, כתקופה שבה שהה המסתנן במרכז.
<שונית לוי שחר: " 3(א) סעיפים 1 ו-2 לחוק זה יעמדו בתוקפם עד תום תקופת תוקפו של פרק ד' לחוק העיקרי, כאמור בסעיף 8(א) לחוק למניעת הסתננות ולהבטחת יציאתם של מסתננים מישראל (תיקוני חקיקה והוראות שעה), התשע"ה–2014.
<שונית לוי שחר: 4.
<שונית לוי שחר: הוראת מעבר.
<שונית לוי שחר: הוראת שהייה שניתנה למסתנן לפי סעיף 32ד לחוק העיקרי, כנוסחו לפני יום פרסומו של חוק זה, ונקבעה בה תקופת שהייה העולה על 12 חודשים, יראו אותה כאילו נקבעה בה תקופת שהייה של עד 12 חודשים, אלא אם כן קבע ממונה ביקורת הגבולות לעניין אותו מסתנן תקופת שהייה קצרה יותר, בהתאם להוראות סעיף 32ד לחוק העיקרי כנוסחו בסעיף 1 לחוק זה.
יואב בן צור: ההסתייגויות של המחנה הציוני.
זוהיר בהלול: אל"ף, ההסתייגויות שלנו לשם.
<תומר רוזנר: אני מצטער לומר – לא ניתן להגיש הסתייגויות לשם החוק, לפי סעיף 86ד לחוק הכנסת.
<תומר רוזנר: כיוון שמדובר בחוק קיים, לא ניתן להגיש הסתייגויות לשם החוק.
יואב בן צור: אתה יכול לדבר באופן כללי.
זוהיר בהלול: אחרי שמר רוזנר המשפטן המבריק מנע ממני לשנות- - -
<תומר רוזנר: לא אני מנעתי ממך אלא תקנון הכנסת.
זוהיר בהלול: בהסתמך על החוק.
זוהיר בהלול: אז נדלג.
זוהיר בהלול: בפסקה (1) בסעיף 32ד בסעיף קטן (א) המוצע אנו מבקשים למחוק את המילים "מכל סוג שהוא".
יואב בן צור: הלאה.
זוהיר בהלול: בפסקה (1 בסעיף) 32ד בסעיף קטן (א) המוצע, במקום "ישהה במרכז שהייה" שייכתב "ישהה במתקן חולות".
יואב בן צור: ואם יהיה מתקן נוסף?
זוהיר בהלול: הבקשה שלנו - להגדיר יותר.
זוהיר בהלול: אני מעביר את המיקרופון לחברי עו"ד רויטל סויד.
רויטל סויד: בסעיף 36 אנו מבקשים שיוסף "תוקם מנהלת לניהול תהליך השיקום בשכונות דרום תל-אביב".
רויטל סויד: המינהלת תתופעל ביחד עם תושבי דרום תל-אביב.
רויטל סויד: בסעיף 37 אנו מבקשים להוסיף: "לעניין חוק זה "שכונות דרום תל-אביב" – לפרט: שכונת נווה שאנן, שכונת שפירא, שכונת התקווה ושכונת קריית שלום שבתחום עיריית תל-אביב–יפו".
יואב בן צור: ומה אם יעבירו אותם לצפון בתל-אביב?
רויטל סויד: הלוואי.
רויטל סויד: דיינו.
רויטל סויד: נדון בזה אחר כך.
רויטל סויד: אנו מבקשים להוסיף סעיף 38.
רויטל סויד: "בתקופת תוקפו של חוק זה שכונות דרום תל-אביב יוכרו כאזור עדיפות לאומית כמשמעותו בפרק כ"ו לחוק ההתייעלות הכלכלית (להלן – חוק ההתייעלות).
רויטל סויד: אביב".
יואב בן צור: יש כמה ועדים.
רויטל סויד: כל הוועדים.
רויטל סויד: הוספת סעיף 41.
רויטל סויד: "אין בהוראות חוק זה כדי לגרוע מסמכותה של הממשלה להחליט על מתן הטבות לשכונות דרום תל-אביב לפי הוראות פרק כ"ו לחוק ההתייעלות.
רויטל סויד: " חזרה אליך, זוהיר.
זוהיר בהלול: הוספת סעיף 41.
זוהיר בהלול: "אין בהוראות חוק זה כדי לגרוע מסמכותה של הממשלה להחליט על מתן הטבות לשכונות דרום תל-אביב לפי הוראות פרק כ"ו לחוק ההתייעלות.
זוהיר בהלול: " הוספת סעיף 42.
זוהיר בהלול: "בראש המנהלת תהא מועצה; הרכב המועצה ותקציבה יקבע על ידי הממשלה, הממשלה תמנה שר לתפקיד יושב ראש המועצה.
זוהיר בהלול: מ כאן אני מבעיר את המיקרופון לחברתי יעל פארן.
יעל כהן-פארן: הוספת סעיף 43.
יעל כהן-פארן: "מבנה המנהלת ומדיניותה ייקבעו על ידי המועצה; המועצה תפקח על ביצוע פעולותיה של המנהלת לשיקום שכונות דרום תל-אביב.
יעל כהן-פארן: הוספת סעיף 44.
יעל כהן-פארן: "המנהלת תנהל את ענייני שיקום שכונות תל-אביב".
יעל כהן-פארן: הוספת סעיף 45.
יעל כהן-פארן: "המנהלת תקדם פעולות ותשקיע משאבים שתקצה הממשלה לשיקום שכונות דרום תל-אביב, ובכלל זה בתחומי התשתיות, לרבות שיקום ושיפוץ מבנים, ביוב, תאורה, דרכים ומרחבים ציבוריים, ותגבור שירותי בריאות, רווחה, חינוך, ביטחון וניקיון באופן שיותאם לכמות המתגוררים באזור.
יעל כהן-פארן: " הוספת סעיף 46.
יעל כהן-פארן: "המנהלת תפעל בשיתוף פעולה עם משרדי הממשלה, עיריית תל-אביב-יפו, משטרת ישראל, רשויות וגורמי פיקוח ואכיפה אחרים הפועלים על פי דין, לקיום פיקוח ואכיפה בשכונות דרום תל-אביב בתחומי התכנון והבנייה, תשתיות גז, חשמל, ביוב ומים, חינוך, ביטחון וניקיון".
יעל כהן-פארן: הוספת סעיף 47- "השר לאחר היוועצות עם המועצה ובאישור הממשלה, יתקין תקנות לביצוע חוק זה בתוך 90 ימים מיום תחילתו של חוק זה".
יואב בן צור: חלוקת הנטל ביניכם היתה באמת יוצאת מן הכלל.
יואב בן צור: ההסתייגויות של מרצ - נאפשר באופן חריג.
יואב בן צור: מי את רוצה שיקרא את זה?
זוהיר בהלול: בשמם של חברינו, קבוצת מרצ שמציעה: לפני סעיף א יבוא סעיף מטרה: מטרת החוק היא להביא לפגיעה בזכויות אדם ומבקשי מקלט- - -
<שפי פז: אולי ניתן למרצ להגיד את זה?
<שפי פז: אם הם לא טרחו להגיע, אולי לא תקריא את זה?
יואב בן צור: רבותיי, אני אפשרתי, אז אני מבקש לכבד את הבקשה שלי.
יעל כהן-פארן: אני מקריאה בשמה של קבוצת מרצ.
יעל כהן-פארן: לפני סעיף 1 יבוא סעיף מטרה.
יעל כהן-פארן: מטרת החוק היא להביא לפגיעה בזכויות אדם ומבקשי מקלט תוך כדי כליאתם, ולהביא לייאושם עד אשר יעזבו את הארץ תוך הפרה בוטה של אמנת הפליטים של האו"ם, אשר עליה ישראל חתומה.
יעל כהן-פארן: סעיף 1.
יעל כהן-פארן: במקום המילה "המסתנן" יבואו המילים: "מבקש המקלט".
יעל כהן-פארן: במקום המילים: "במרכז השהייה", יבואו המילים: "במתקן כליאה".
יעל כהן-פארן: במקום המילים: "12 חודשים" – המילה: "יומיים".
יעל כהן-פארן: בסעיף 32כא(א) - סעיף 2.
יעל כהן-פארן: בסעיף 32כא(ב) - במקום המילה "המסתנן" יבואו המילים: "מבקש המקלט".
יעל כהן-פארן: במקום המילה: "במרכז", יבואו המילים: "במתקן כליאה".
יעל כהן-פארן: בסעיף 32כא(א1) - במקום המילה "המסתנן" יבואו המילים: "מבקש המקלט".
יעל כהן-פארן: במקום המילים: "ממרכז השהייה", יבואו המילים: "ממתקן כליאה".
יעל כהן-פארן: ההמשך – "במרכז" יחליף את "מתקן כליאה" ו"המסתנן" יחליף את "מבקש המקלט" - חוזר על עצמו, בעצם עד הסוף.
יעל כהן-פארן: רק הוספת 5 – אחרי סעיף 4 יבוא: מתקן הכליאה יספק למבקש המקלט שיעורי עברית לאורך זמן שהותם במתקן הכליאה.
יעל כהן-פארן: הוספת סעיף 6.
יעל כהן-פארן: אחרי סעיף 5 יבוא: מבקש מקלט יהיה זכאי להכניס למתקן הכליאה מחשב נייד או מכשירים אלקטרוניים אחרים.
יעל כהן-פארן: הוספת סעיף 7.
יעל כהן-פארן: אחרי סעיף 6 יבוא: מבקש מקלט אשר נכנס לארץ כקטין ללא מלווים, לא יישלח למתקן הכליאה.
יואב בן צור: רבותיי, הוגשו הסתייגויות נוספות בכתב.
זאב בנימין בגין: נתבקשתי, והסכמתי, לקרוא את ההסתייגויות של חבריי במרצ.
זאב בנימין בגין: אני עובד בשיתוף פעולה עם כל חבריי באופוזיציה.
זאב בנימין בגין: אני חושב ששיתוף הפעולה הזה הוא פורה לעתים קרובות.
יואב בן צור: אני שמח שלא קראת אותם.
יואב בן צור: היה קשה לשמוע ממך את המילים האלה.
יואב בן צור: הוגשו הסתייגויות נוספות בכתב, אבל כיוון שהכותבים אינם נמצאים פה, נמחוק את ההסתייגויות האלה, והן לא יתקבלו.
יואב בן צור: מחר בשעה 09:00 בעז"ה תהיה הצבעה על ההסתייגויות ועל החוק.
יואב בן צור: אני מודה לכולם.
יואב בן צור: הדיון בהצעת החוק הסתיים.
יואב בן צור: לא ניתן יהיה יותר להגיש הסתייגויות.
יואב בן צור: מחר בשעה 09:00 - הצבעות.
יואב בן צור: תודה רבה, הישיבה נעולה.
יואב בן צור: בוקר טוב לכולם, אני פותח את ישיבת ועדת הפנים והגנת הסביבה בתאריך כ"ד בשבט, 3 בפברואר 2016, הכנה לקריאה שנייה ושלישית, הצבעות.
יואב בן צור: הצעת חוק למניעת הסתננות (עבירות ושיפוט) (תיקון מס' 5 והוראת שעה).
יואב בן צור: אנחנו נתחיל בהצבעות על ההסתייגויות.
יואב בן צור: אנחנו נתחיל בהסתייגות המחנה הציוני, הסתייגות 6.
מיכל רוזין: איפה כל ההסתייגויות?
יואב בן צור: במיילים כתוב הסתייגות מרצ, שם כתוב שיתנו להם ג'קוזי.
מיכל רוזין: לא, רק שמיכות ומעילים.
יעל גרמן: אני רוצה להצטרף לכל ההסתייגויות.
יואב בן צור: בסדר, אנחנו נקריא שמות של חברי הוועדה.
מיכל רוזין: גם אני, למחנה הציוני ולמשותפת.
יואב בן צור: הם לא היו, אז זה נמחק.
יואב בן צור: מנהלת הוועדה תקרא את שמות חברי הוועדה, כדי שנדע מי במקום מי.
<לאה קריכלי: חבר הכנסת דוד אמסלם אינו נוכח.
אמיר אוחנה: אני במקומו.
<לאה קריכלי: דוד ביטן במקום מיקי זוהר.
<לאה קריכלי: אייל בן ראובן במקום רויטל סויד.
<לאה קריכלי: במקום נאוה בוקר ענת ברקו.
<לאה קריכלי: חבר הכנסת בני בגין פה.
<לאה קריכלי: במקום רחל עזריה – אכרם חסון.
<לאה קריכלי: במקום בצלאל סמוטריץ – ניסן סלומינסקי.
<לאה קריכלי: יואב בן צור – במקומו.
<לאה קריכלי: חבר הכנסת אורי מקלב פה.
<לאה קריכלי: מיכל רוזין במקום תמר זנדברג.
<לאה קריכלי: חבר הכנסת זוהיר בהלול נמצא.
יואב בן צור: ויעל גרמן במקום יעל גרמן?
יואב בן צור: מי מייצג את המחנה הציוני?
יואב בן צור: איל בן ראובן.
<קריאה: איל, אפשר להצביע על כל ההסתייגויות כמקשה אחת?
יואב בן צור: זוהיר, אפשר להצביע על כל ההסתייגויות פעם אחת?
יואב בן צור: הוא מדבר אל המחנה הציוני, לא אליך.
יואב בן צור: אפשר להצביע על כל ההסתייגויות כמקשה אחת?
מיכל רוזין: למה, מה קרה?
מיכל רוזין: ממתי מצביעים על כל ההסתייגויות ביחד?
זוהיר בהלול: למה לא כל סעיף?
יואב בן צור: אפשר, מה שאתה רוצה.
זוהיר בהלול: על כל סעיף.
מיכל רוזין: אל תגיד לי לא לדבר עם חברי לאופוזיציה.
מיכל רוזין: סליחה, מותר לי לבקש התייעצות סיעתית, מחנאית ואופוזיציונית.
יואב בן צור: אבל תני לו עצמאות.
<תומר רוזנר: הסתייגות מס' 6 כי הסתייגויות 1 עד 5 הן הסתייגויות לשם החוק שלא ניתן להגישן, ולכן הן לא יירשמו.
יואב בן צור: הסתייגות 6, מי בעד ההסתייגות?
יואב בן צור: מי נגד?
יואב בן צור: הצבעה בעד ההסתייגות – 4 נגד – 8 ההסתייגות של קבוצת המחנה הציוני לסעיף 6 לא נתקבלה.
יואב בן צור: ההסתייגות לא התקבלה.
יואב בן צור: הסתייגות מס' 7, מי בעד ההסתייגות?
יואב בן צור: הצבעה בעד ההסתייגות – 4 נגד – 8 ההסתייגות של קבוצת המחנה הציוני לסעיף 7 לא נתקבלה.
יואב בן צור: הסתייגות 8 – מי בעד ההסתייגות?
יואב בן צור: הצבעה בעד ההסתייגות – 4 נגד – 8 ההסתייגות של קבוצת המחנה הציוני לסעיף 8 לא נתקבלה.
יואב בן צור: הסתייגות 9, מי בעד ההסתייגות?
יואב בן צור: הצבעה בעד ההסתייגות – 4 נגד – 8 ההסתייגות של קבוצת המחנה הציוני לסעיף 9 לא נתקבלה.
יואב בן צור: הסתייגות 10, מי בעד ההסתייגות?
יואב בן צור: הצבעה בעד ההסתייגות – 4 נגד – 8 ההסתייגות של קבוצת המחנה הציוני לסעיף 10 לא נתקבלה.
יואב בן צור: הסתייגות 11, מי בעד ההסתייגות?
יואב בן צור: הצבעה בעד ההסתייגות – 4 נגד – 8 ההסתייגות של קבוצת המחנה הציוני לסעיף 11 לא נתקבלה.
יואב בן צור: הסתייגות 12, מי בעד ההסתייגות?
יואב בן צור: הצבעה בעד ההסתייגות – 4 נגד – 8 ההסתייגות של קבוצת המחנה הציוני לסעיף 12 לא נתקבלה.
יואב בן צור: הסתייגות 13, מי בעד ההסתייגות?
יואב בן צור: הצבעה בעד ההסתייגות – 4 נגד – 8 ההסתייגות של קבוצת המחנה הציוני לסעיף 13 לא נתקבלה.
יואב בן צור: הסתייגות 14, מי בעד ההסתייגות?
יואב בן צור: הצבעה בעד ההסתייגות – מיעוט נגד – רוב ההסתייגות של קבוצת המחנה הציוני לסעיף 14 לא נתקבלה.
מיכל רוזין: הוא לא סופר, הוא הצביע אתנו.
זוהיר בהלול: אוחנה הרים יד אתנו.
אמיר אוחנה: תיקנתי, תיקנתי.
מיכל רוזין: היה 6-7.
יואב בן צור: הסתייגות 15, מי בעד ההסתייגות?
יואב בן צור: הצבעה בעד ההסתייגות – 4 נגד – 8 ההסתייגות של קבוצת המחנה הציוני לסעיף 15 לא נתקבלה.
יואב בן צור: 15 לא התקבלה.
יואב בן צור: הסתייגות 16, מי בעד ההסתייגות?
יואב בן צור: הצבעה בעד ההסתייגות – 4 נגד – 8 ההסתייגות של קבוצת המחנה הציוני לסעיף 16 לא נתקבלה.
יואב בן צור: הסתייגות 17, מי בעד ההסתייגות?
יואב בן צור: הצבעה בעד ההסתייגות – 4 נגד – 8 ההסתייגות של קבוצת המחנה הציוני לסעיף 17 לא נתקבלה.
יואב בן צור: הסתייגות 18, מי בעד ההסתייגות?
יואב בן צור: הצבעה בעד ההסתייגות – 4 נגד – 8 ההסתייגות של קבוצת המחנה הציוני לסעיף 18 לא נתקבלה.
יואב בן צור: סעיף 19, מי בעד ההסתייגות?
יואב בן צור: הצבעה בעד ההסתייגות – 4 נגד – 8 ההסתייגות של קבוצת המחנה הציוני לסעיף 19 לא נתקבלה.
יואב בן צור: הסתייגות 20, מי בעד ההסתייגות?
יואב בן צור: הצבעה בעד ההסתייגות – 4 נגד – 8 ההסתייגות של קבוצת המחנה הציוני לסעיף 20 לא נתקבלה.
יואב בן צור: סעיף 21, מי בעד ההסתייגות?
יואב בן צור: הצבעה בעד ההסתייגות – 4 נגד – 8 ההסתייגות של קבוצת המחנה הציוני לסעיף 21 לא נתקבלה.
יואב בן צור: סעיף 22, מי בעד ההסתייגות?
יואב בן צור: הצבעה בעד ההסתייגות – 4 נגד – 8 ההסתייגות של קבוצת המחנה הציוני לסעיף 22 לא נתקבלה.
מיכל רוזין: סמכות הממשלה להחליט על מתן הטבות לשכונות דרום תל-אביב – אתם מצביעים נגד?
יואב בן צור: 23 – מי בעד ההסתייגות?
יואב בן צור: הצבעה בעד ההסתייגות – 4 נגד – 8 ההסתייגות של קבוצת המחנה הציוני לסעיף 23 לא נתקבלה.
יואב בן צור: הסתייגות 24, מי בעד ההסתייגות?
יואב בן צור: הצבעה בעד ההסתייגות – 4 נגד – 8 ההסתייגות של קבוצת המחנה הציוני לסעיף 24 לא נתקבלה.
יואב בן צור: הסתייגות 25, מי בעד ההסתייגות?
מיכל רוזין: שיקום דרום תל אביב.
מיכל רוזין: הצבעה בעד ההסתייגות – 4 נגד – 8 ההסתייגות של קבוצת המחנה הציוני לסעיף 25 לא נתקבלה.
יואב בן צור: 26 – מי בעד ההסתייגות?
יואב בן צור: הצבעה בעד ההסתייגות – 4 נגד – 8 ההסתייגות של קבוצת המחנה הציוני לסעיף 26 לא נתקבלה.
יואב בן צור: 27 – מי בעד ההסתייגות?
יואב בן צור: הצבעה בעד ההסתייגות – 4 נגד – 8 ההסתייגות של קבוצת המחנה הציוני לסעיף 27 לא נתקבלה.
יואב בן צור: 28 – מי בעד ההסתייגות?
יואב בן צור: הצבעה בעד ההסתייגות – 4 נגד – 8 ההסתייגות של קבוצת המחנה הציוני לסעיף 28 לא נתקבלה.
יואב בן צור: בזה תמו ההסתייגויות של המחנה הציוני.
יעל גרמן: אתם צירפתם אותי לכל ההסתייגויות.
יואב בן צור: כן, בסדר, אמרתי את זה.
יואב בן צור: חברת הכנסת יעל גרמן מצטרפת לכל ההסתייגויות.
יואב בן צור: אנחנו עוברים להסתייגויות של קבוצת מרצ.
מיכל רוזין: אני רוצה התייעצות סיעתית של האופוזיציה.
יואב בן צור: שלוש דקות.
מיכל רוזין: חמש, למה שלוש?
יואב בן צור: חמש דקות.
יואב בן צור: בהצבעות יש התייעצות סיעתית?
יואב בן צור: רק רגע מיכל, אני חושב שאין התייעצות בהצבעות.
ניסן סלומינסקי: אם הישיבה נקבעה רק להצבעות – אין, ההתייעצות היתה עד היום.
מיכל רוזין: היועץ המשפטי, האם אחרי ההסתייגויות לפני ההצבעה על החוק אני יכולה לקיים התייעצות?
<תומר רוזנר: לא, התייעצות היא רק לפני ובתחילת ההצבעות.
ניסן סלומינסקי: אבל גם אם הישיבה נקבעה רק להצבעה, אין התייעצות כי היה להם זמן עד עכשיו, הם יכלו ביממה האחרונה.
יואב בן צור: נכון, אין התייעצות, הם יכלו עד עכשיו להתייעץ.
יואב בן צור: אנחנו ממשיכים להסתייגויות מרצ.
יואב בן צור: הצבעה בעד ההסתייגות – 4 נגד – 8 ההסתייגות של קבוצת מרצ לסעיף מטרה לא נתקבלה.
יואב בן צור: הסתייגות 2, סעיף 1, מי בעד ההסתייגות?
יואב בן צור: הצבעה בעד ההסתייגות – 4 נגד – 8 ההסתייגות של קבוצת מרצ לסעיף 1 לא נתקבלה.
יואב בן צור: לא התקבלה ההסתייגות לסעיף 1.
יואב בן צור: סעיף 2, מי בעד ההסתייגות?
יואב בן צור: הצבעה בעד ההסתייגות – 4 נגד – 8 ההסתייגות של קבוצת מרצ לסעיף 2 לא נתקבלה.
<עידו בן-יצחק: בסעיף 2 יש כמה הסתייגויות.
<עידו בן-יצחק: סעיף 2 זה כמה הסתייגויות או הסתייגות אחת?
מיכל רוזין: זה כמה.
<עידו בן-יצחק: בסדר, אבל זה אותו נושא.
מיכל רוזין: מה שאתם תגידו משפטית.
<עידו בן-יצחק: כי זה בכל מקום במקום "מסתנן" – "מבקש מקלט".
יואב בן צור: כן, זה אחד בקיצור.
יואב בן צור: הסתייגות לסעיף 3, מי בעד ההסתייגות?
יואב בן צור: הצבעה בעד ההסתייגות – 4 נגד – 8 ההסתייגות של קבוצת מרצ לסעיף 3 לא נתקבלה.
יואב בן צור: ההסתייגות לסעיף 4, מי בעד ההסתייגות?
יואב בן צור: הצבעה בעד ההסתייגות – 4 נגד – 8 ההסתייגות של קבוצת מרצ לסעיף 4 לא נתקבלה.
יואב בן צור: הוספת סעיף 5, אחרי סעיף 4 יבוא (5), מי בעד ההסתייגות?
יואב בן צור: אף אחד.
יואב בן צור: הצבעה בעד ההסתייגות – מיעוט נגד – רוב ההסתייגות של קבוצת מרצ להוספת סעיף 5 לא נתקבלה.
יואב בן צור: תודה מיכל שאת נגד.
מיכל רוזין: אמיר פה עושה לי הטעיות.
יואב בן צור: הסתייגות לסעיף 6, מי בעד ההסתייגות?
יואב בן צור: הצבעה בעד ההסתייגות – 4 נגד – 8 ההסתייגות של קבוצת מרצ להוספת סעיף 6 לא נתקבלה.
יואב בן צור: סעיף 7, מי בעד ההסתייגות?
יעל גרמן: אני בעד.
יעל גרמן: הצבעה בעד ההסתייגות – 4 נגד – 8 ההסתייגות של קבוצת מרצ להוספת סעיף 7 לא נתקבלה.
יואב בן צור: אנחנו עכשיו עוברים להצבעה על החוק.
<תומר רוזנר: לאחר שכל ההצעות לתיקון הנוסח לא התקבלו, אנחנו נצביע על הצעת החוק כנוסח הוועדה, שם החוק וסעיפים 1 עד 4, כולל.
יואב בן צור: הצבעה על הצעת החוק למניעת הסתננות (עבירות ושיפוט) (תיקון מס' 5 והוראת שעה).
דוד ביטן: אולי אפשר להירשם לרשות דיבור?
דוד ביטן: תרשום אותי.
יעל גרמן: גם אותי.
יואב בן צור: תרשמו את דוד ביטן ברשות דיבור וגם את יעל גרמן – רשות דיבור במליאה, לא פה.
<תומר רוזנר: את לא יכולה, יש לך הסתייגויות.
יעל גרמן: לכן אני מבקשת רשות דיבור.
<תומר רוזנר: ההסתייגויות נותנות לך רשות דיבור, את לא יכולה גם רשות דיבור וגם הסתייגויות.
יואב בן צור: הצטרפת להסתייגויות, את יכולה לדבר.
יואב בן צור: של פרוצדורה או לתוכן החוק?
יעל גרמן: ממש פרוצדורלי.
יעל גרמן: אתמול כמו שאתה זוכר, אני מודה שאני לא הבנתי שאני צריכה לנמק את ההסתייגויות ואני יצאתי מפני שהיתה לי ישיבת ועדה אחרת.
יואב בן צור: בפעם הבאה תלמדי, מה לעשות?
יואב בן צור: לומדים בדרך הקשה.
יעל גרמן: ללא ספק, אבל בסמכותך כיושב ראש לאפשר לי בכל זאת להגיש את ההסתייגויות.
יואב בן צור: לא מאפשר, אנחנו הולכים להצבעה על החוק.
יעל גרמן: זה לא נחמד.
יואב בן צור: מי בעד החוק, כנוסח הוועדה?
יואב בן צור: הצבעה בעד הצעת החוק, כנוסח הוועדה – 8 נגד – 5 ההצעה להעביר את הצעת חוק למניעת הסתננות (עבירות ושיפוט) (תיקון מס' 5 והוראת שעה), התשע"ו-2016, כנוסח הוועדה, לקריאה שנייה ושלישית נתקבלה.
יואב בן צור: שמונה בעד, חמישה נגד.
יואב בן צור: אני מודיע שהחוק עבר ויועבר לקריאה שנייה ושלישית.
מיכל רוזין: רביזיה על הכול, על הכול.
יואב בן צור: בשעה 10:55 רביזיה.
מיכל רוזין: למה 10:55, חמש דקות?
מיכל רוזין: מה פתאום, אי אפשר, צריך חצי שעה.
מיכל רוזין: אי אפשר לפני 11:00.
מיכל רוזין: אני נורא מצטערת, תבקשו אישור מיושב הראש.
מיכל רוזין: עכשיו השעה 10:32, צריך לקבוע 11:02, תבקשו מיושב הראש אישור.
מיכל רוזין: חבר'ה, אין מה לעשות, אנחנו היינו פה בתשע בבוקר.
יואב בן צור: אנחנו נבקש מיושב הראש אישור מיוחד ל-11:10.
יואב בן צור: ב-11:10 כנראה תהיה רביזיה.
יואב בן צור: אם לא קיבלתם הודעה אחרת, ב-11:10 תהיה רביזיה.
מיכל רוזין: צריך להודיע חצי שעה לפני.
יואב בן צור: רביזיה בכפוף לאישור יושב הראש.
יואב בן צור: אני פותח את הישיבה.
יואב בן צור: רביזיה על הצעת חוק למניעת הסתננות (עבירות ושיפוט) (תיקון מס' 5 והוראת שעה).
יואב בן צור: אני מבקש לנמק בבקשה את הרביזיה.
יואב בן צור: יש לך שתי דקות לנמק.
מיכל רוזין: שתי דקות לנמק?
מיכל רוזין: ממתי מנמקים שתי דקות?
יואב בן צור: כן, צריכים לעלות לשאילתות ולשמוע אותן, זה מאוד חשוב.
מיכל רוזין: חמש דקות נימוק.
יואב בן צור: בבקשה שתי דקות נימוק לרביזיות שלכם עם ג'קוזי, שתי דקות מספיקות.
מיכל רוזין: חבל לי שאתה מזלזל.
יואב בן צור: חס ושלום.
מיכל רוזין: כן כן כן, אתה ככה הופך את זה לבדיחה.
מיכל רוזין: דוד ביטן, אני אשמח שתקשיב לי.
יואב בן צור: דוד ביטן תשמע, אולי תשתכנע.
מיכל רוזין: כמי שעמדה כיושבת ראש של ועדה לעובדים זרים בכנסת וטיפלה גם בסוגיה של זרים שאינם בני הרחקה, קודם כל אני מצרה מאוד על סגירת הוועדה ושבעצם מאז שהתכנסה הכנסת העשרים, מיעוט הדיונים שבכלל מתקיימים בנושא עובדים זרים מעצם זה שאני ויוסי כבר לא יכולים להיפגש, כי הוא כמעט לא מגיע לכנסת, מיעוט של מיעוט של דיונים.
מיכל רוזין: קשה לי מאוד להתרכז, אתה חייב לעזור לי.
יואב בן צור: דוד ביטן, בוועדת הכנסת מדברים, פה לא.
מיכל רוזין: לצערי הרב, בכלל אין לנו דיונים בכנסת בכל הנושאים - - -
יואב בן צור: סמוטריץ, דוד ביטן, בבקשה רבותי זה לא בסדר, תריבו אחר כך שעתיים מצדי.
יעל גרמן: זה בלתי מרוסן, הוא לא מרוסן.
מיכל רוזין: אני שומעת אותם באוזן, וקשה לי להתרכז, מה אני אעשה?